Tazrawt-a, iswi-s d tasleḍt n ubeddel amezruyan n umezgun n warrac aqbayli, s usaqsi n yibeddilen imeqqranen deg uɣanib, isental d tarrayin n ufares deg wakud. Tessefray-d daɣ aḍris adelsan n umezgun aqbayli i yigerdan, yerna tesmektay-d amek ay yettekkay deg uḥraz d ussebded n tgemmi, tutlayin d tmucuha tiqbayliyin i tsuta timaynutin. Rnu ɣer waya, tettak-d azal n temsalt tasensegmant n umezgun aqbayli i warrac, tezrew amek i yettaḍsa ɣef unegmu asnilsan, anmetti d uḥulfan n warrac. Rnu ɣer waya, yessebɣas attekki n tmetti, yettnadi amek ay yessejhad umezgun n yigerdan aqbayli assaɣen inmettiyen yernu yesnernay tikci. twaculin d tmettiyin deg leqdicat idelsanen. Deg taggara, tazrawt-a texdem tasleḍt (analyse sémiotique) n tmezgunt “Vuvruk”, d amedya i d-yesskanayen amek amezgun aqbayli i yigerdan yezmer ad yeṭṭef s tɣawla lbal n tsuta tameẓyant, ad yettekki deg usnerni-ines ɣer sdat. S wawal agzum, iswi n tezrawt-a d askan n wazal yesɛa umezgun aqbayli ɣer warrac d aferdis n usiweḍ n yidles d wallal aɣurbiz d tmetti deg temnaḍt n leqbayel.